**RETNINGSLINJE FOR UTVALG AV ABSTRAKT TIL MUNTLIG INNLEGG OG POSTER VED FAGMØTE**

*Fagmøtets programkomité utnevner abstrakt-/posterkomité, som velger ut abstrakt til muntlig innlegg eller poster.*

*Abstrakter må være innsendt innen* ***FRISTEN*** *for å bli vurdert. Det er den enkelte / enkelte avdelingen som har ansvar for å følge med på fristen.*

*Det anbefales å lage et skåringssystem (1-5) med utgangspunkt i kriteriene. Når det er gjort bør det tas noe hensyn til senioritet (faglige kanoner kan forbigås av flinke yngre) og geografisk tilhørighet. Det kan fremme bredere deltagelse på møtet å være litt raus med de yngre og dem fra mindre avdelinger, selv om den faglige kvaliteten selvsagt er avgjørende. Samarbeid på tvers av avdelinger og innad i avdelinger teller positivt.*

Kriteriene:

* Vitenskapelig kvalitet
* Abstrakts kvalitet (utforming, formulering)
* Hvor nytt er innholdet? Er abstraktet brukt ved tidligere møter?
  + Abstraktet bør være rimelig nytt, helst laget inneværende år
  + Det teller ikke negativt om abstraktet ble lagt frem ved ESHG
* Er arbeidet publisert?
* Hvor mye av arbeidet (labarbeid, analyse, statistikk, klinisk undersøkelse osv.) er gjort av innsenderen?